Համաժողովի հաստատված օրակարգի համաձայն, ENFSI-ի Խորհրդի անդամները և «Աշխատանքային խմբեր»-ի ղեկավարները հանդես են եկել զեկույցներով 2017-2018թթ. իրականացված աշխատանքների արդյունքների և ձեռքբերումների, 2018-2019թթ. ակնկալվող ծրագրերի նախնական տարբերակների և դրանց իրականացման հեռանկարների վերաբերյալ: Տեղի են ունեցել քննարկումներ՝ «Դատափորձագիտության ոլորտում համաեվրոպական տվյալների բազաների ստեղծման ուղղությամբ» ծրագրի, 2017-2018թթ. գործողությունների ծրագրի (Action plan) արդեն իսկ իրականացված արդյունքների և ձեռքբերումների, ENFSI-ի Սահմանադրության որոշ կետերի փոփոխությունների վերաբերյալ առաջարկությունների, ENFSI-ի 2017-2018թթ. ֆինանսական տարվա ամփոփման, վերջինիս հետ կապված աուդիտի արդյունքների, ENFSI-ի «Հետազոտություն և զարգացում» (R&D) մշտական հանձնաժողովի և «Որակի և կոմպիտենտություն» (QCC) կոմիտեի իրականացրած աշխատանքների արդյունքների, STEFA-ի (Եվրամիության ուղիղ դրամաշնորհ (EU-Direct Grant 2016)) նոր նախագծի և այլ հարցերի վերաբերյալ: